Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: a 4/1999. (I. 14.) FVM—KöM—GM együttes rendelethez
Paragraph Index: 312

3. A képesítés célja A hulladékgazdálkodás hivatásszerű gyakorlásához szükséges szakképzettség megszerzése. A kommunális hulladékgazdálkodó, a mezőgazdasági hulladékgazdálkodó és az élelmiszeripari hulladékgazdálkodó szakirányokban a szükséges elméleti és gyakorlati ismeretekkel rendelkező szakember képes a települési önkormányzatok működési területén, mezőgazdasági nagyés kisüzemekben, magánvállalkozásokban a környezetgazdálkodási és ezen belül kiemelten a hulladékgazdálkodással kapcsolatos feladatok ellátására. A szakmai munkák közvetlen elvégzése mellett felkészült munkacsoportok irányítására és a hulladékgazdálkodással kapcsolatos feladatok menedzselésére is. A szakképesítés korszerű középszintű irányítói, vezetői tevékenység végzésére, továbbá önálló vállalkozás létrehozására is jogosít. A településen, illetve a mezőgazdasági és élelmiszeripari termelés során keletkező hulladék gyűjtése, begyűjtése, szállítása, tárolása, előkezelése, kezelése, ártalmatlanítása, hasznosítása és elhelyezése összefüggő feladatait képes a gazdasági és környezetvédelmi igények korszerű, európai színvonalú összehangolásával megoldani. 1999/2. szám

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes